तुस मेरी चैन्ता नईं करो राखी भैन-शीला नै इक लम्मा, साह भरदे होई आखेआ हा, ऊआं ते मिगी कदें दिल ब्हलाने दी लोड़ गै नईं पेई, जे कदें पेई बी जाग तां थुआड़ै अन्दर आइयै सुनी लैङ। हां ए ठीक ऐ, राम बावू ने गल्ल मुकानी चाई ही पर राखी हार मन्नने आली कुत्थें ही, उन्नै आदता कन्ने शीला दे सामनै गै राम बावू दे गलै च बामां पान्दे होई आखेआ हा-राम तूं समझदा की नईं। राम बावू होर खबरै समझे जां नईं पर शीला ए गल्ल चंगी चाली समझी गेदी ही जे राखी बी इस चालीं उसदा अपनै अन्दर औना मनासब नईं समझग।